स्मृती मोरारका

स्मृती मोरारका ही एक भारतीय सामाजिक कार्यकर्त्या आहे. जी हातमाग वस्त्रांचे पुनरुज्जीवन करणे आणि मानसिक आरोग्य सुधारणे या दोन क्षेत्रांत काम करते. २०१९ मध्ये जागतिक महिला दिनी भारताच्या तत्कालीन राष्ट्रपतींनी तिच्या या कामाबद्दल तिला नारी शक्ती पुरस्काराने सन्मानित केले.

 आयुष्य 
मोरारका यांचे शिक्षण वेल्हम गर्ल्स स्कूलमध्ये झाले, सोफिया कॉलेज फॉर वुमन आणि लोरेटो कॉलेज, कोलकाता येथे तिने इतिहास आणि राज्यशास्त्राचा अभ्यास केला. तिच्या आईने वाराणसीमध्ये इंडोलॉजी, धर्म आणि सांस्कृतिक अभ्यासात विशेषज्ञता असलेली एक राष्ट्रीय संस्था स्थापन केली होती. मोरारका कार्सीमध्ये काही हातमाग विणकरांना भेटली. या विणकरांना आपले निर्मित साहित्य विक्री करणे अवघड झाले होते.

१९९८ मध्ये मोरारका यांनी "तंतुवी" नावाचा ब्रँड सुरू केला. त्याकाळात उद्योग क्षेत्रात सामान्य घसरण झाली होती. तंतुवी हा संस्कृत शब्द असून त्याचा अर्थ "विणकर" असा होतो. ती तंतुवीला तिचे तिसरे अपत्य मानते आणि ८०-१०० विणकरांनी तयार केलेले काम ती जिम्मेदारीने पहाते.

लवकरच तिने आपल्या व्यवसाय करण्याच्या पद्धतीत सुधारणा करण्याचा निर्णय घेतला. हाताने विणलेले उत्पादने महाग असले तरी त्यांची गुणवत्ता अतुलनीय असते. पूर्वी कापड डीलर्स हे कापड पडलेल्या भावाने घेऊन महागात विकत असत. यावार उपाय म्हणून तिने एक योजना आखली, ज्यात विणकरांना जास्त नफा मिळतो. तिने सुमारे ५०,००० रुपयांना विकल्या जाणाऱ्या साड्या तयार करण्यावर लक्ष केंद्रित करण्याचा निर्णय घेतला.

इवलेसे|राष्ट्रपती रामनाथ कोविंद यांच्या हस्ते नारी शक्ती पुरस्कार स्वीकारताना

२०१९ मध्ये तिला २०१८ सालचा नारी शक्ती पुरस्कार देण्यात आला. हा पुरस्कार भारताच्या तत्कालीन राष्ट्रपती रामनाथ कोविंद यांच्या हस्ते देण्यात आला. त्यावेळी पंतप्रधान नरेंद्र मोदी देखील उपस्थित होते. या शिवाय मोरारका मानसिक आरोग्याशी संबंधित असलेल्या मनोोत्सव फाउंडेशनच्या विश्वस्त आहेत.

 खाजगी जीवन 
तिचे लग्न उद्योगपती गौतम आर मोरारका यांच्याशी झाले आहे. तसेच त्यांना दोन मुले आहेत.

 संदर्भ 

वर्ग:नारी शक्ती पुरस्कारविजेते
वर्ग:जन्म वर्ष गहाळ (जिवंत लोक)
वर्ग:हयात व्यक्ती
वर्ग:भारतीय महिला कार्यकर्त्या
वर्ग:स्त्री चरित्रलेख